alibayram/wikipedia-40-langs huggingface dataset:
Ars Electronica-díj

Az Ars Electronica-díj (Prix Ars Electronica) évenként kiosztott díj, melyet az elektronikus és interaktív művészetben, számítógépes animációban, digitális kultúrában vagy zenében elért elismerésként adnak át. A díjat 1987 óta adja az Ars Electronica (Ausztria, Linz), a világ egyik nagy művészeti és technológiai központja.

2004-ben a Golden Nicát, a legmagasabb díjat hat kategóriában osztották ki: 
 Számítógépes animáció/vizuális effektusok
 Digitális zenék
 Interaktív művészet
 Hálózati jövőkép
 Digitális közösségek
 u19 (díj a „freestyle computing”-ért)
Minden Golden Nica 10 000 eurós jutalommal jár együtt az u19 díjtól eltekintve, melynek díjazása 5600 euró. Minden kategóriában van külön „Kiemelkedő művek” és „Tiszteletbeli díjazottak” kategória.

Interactive art
 1990 – Videoplace, - Myron Krueger
 1991 – Think About the People Now, - Paul Sermon
 1992 – Home of the Brain, - Monika Fleischmann & Wolfgang Strauss
 1993 – Simulationsraum-Mosaik mobiler Datenklänge (smdk), - Knowbotic Research
 1994 – A-Volve, - Christa Sommerer & Laurent Mignonneau
 1995 – Konceptet Hypertekst, -Tim Berners-Lee 
 1996 – Global Interior Project, - Masaki Fujihata
 1997 – Music Plays Images X Images Play Music, - Ryuichi Sakamoto & Toshio Iwai
 1998 – World Skin, installation - Jean-Baptiste Barrière und Maurice Benayoun
 1999 – Difference Engine #3 - Lynn Hershman
 2000 – Vectorial Elevation, Relational Architecture #4, installation - Rafael Lozano-Hemmer
 2001 – polar, installation af Carsten Nicolai og Marko Peljhan
 2002 – n-cha(n)t, installation - David Rokeby
 2003 – Can You See Me Now, -Blast Theory & Mixed Reality Lab
 2004 – Listening Post?, installation - Ben Rubin og Mark Hansen
 2004 – Ah_Q – A Mirror of Death, - Feng Mengbo
 2005 – */MILKproject, projekt - RIXC-Riga Center for New Media Culture (Letland)
 2005 – Theo Jansen – Strandbeest (Holland)
 2006 – The Messenger - Paul DeMarinis
 2007 – Park View Hotel - Ashok Sukumaran
 2008 – Image Fulgurator - Julius von Bismarck
 2009 - Nemo Observatorium - Laurence Malstaf (Belgium)
 2010 - The Eyewriter - Zachary Lieberman, Evan Roth, James Powderly, Theo Watson, Chris Sugrue, Tempt1
 2011 - Newstweek - Julian Oliver (NZ) & Danja Vasiliev (RU)
 2012 - "Memopol-2" - Timo Toots (EE)
 2013 - Pendulum Choir - Michel Décosterd (CH), André Décosterd (CH)

Díjazottak

További információk 
 Prix Ars Electronica
 Prix Ars Electronica 1987–1990

Művészeti díjak
Vághéve

Vághéve (szlovákul Považská Teplá) Vágbeszterce településrésze  Szlovákiában, a Trencséni kerület Vágbesztercei járásában.

Fekvése 
Vágbeszterce része, a központtól 3 km-re északkeletre a Vág bal partján fekszik.

Története 
Vályi András szerint "Vág Tepla, Verch Tepla. Tót faluk Trentsén Várm. földes Uraik Gr. Illésházy, Gr. Balassa, Gr. Szapáry, és több Uraságok, lakosaik katolikusok, és másfélék is, fekszenek Vág Beszterczéhez, ’s Szulóvhoz nem meszsze, földgyeik néhol soványak, keresetre módgyok a’ szomszéd fördőkben; fájok, és legelőjök van."

Fényes Elek szerint "Tepla (Vágh-), tót falu, Trencsén vmegyében, a Vágh bal partján, 481 kath., 10 zsidó lak. Kicsiny de termékeny határral. F. u. b. Balassa, gr. Szapáry."

1910-ben 487, többségben szlovák lakosa volt, jelentős magyar
kisebbséggel. A trianoni békeszerződésig Trencsén vármegye Vágbesztercei járásához tartozott.

Nevezetességei 
Határában a falutól 3 km-re a Vág bal partján található a Manini-hasadék keskeny, alig pár méter széles sziklaszurdok a Manin völgyében. A sziklák oldalában ásványvízforrás fakad.

További információk 
Vághéve Szlovákia térképén

Jegyzetek 

Vagheve
Vágbeszterce városrészei
Vágváralja

Vágváralja (1899-ig Vág-Podhrágy, szlovákul Považské Podhradie) Vágbeszterce településrésze Szlovákiában, a Trencséni kerület Vágbesztercei járásában.

Fekvése 
Vágbeszterce város központjától 2 km-re északra a Vág jobb partján fekszik.

Története 
A falu felett a 13. században emelt vár Csák Máté tulajdonában volt, majd királyi vár lett. 1458-tól a Podmaniczkyaké, akik 1526 után rablóvárrá változtatták. Ezután a Balassáké, akiktől összeesküvés miatt elkobozták.
1689-ben a császáriak felrobbantották, helyébe 1631-ben a Balassák a faluban reneszánsz várkastélyt építettek, amely ma is fennáll.

Vályi András szerint "V. Besztertze Podhrágynak földes Urai Gróf Balassa, és Gróf Szapáry Uraságok, a’ kiknek kastéllyaikkal ékesíttetik; lakosaik katolikusok, és másfélék, határbéli földgyeik közép termékenységűek, réttyek, legelőjök meglehetős, vagyonnyaik is középszerűek lévén, második osztálybéliek."

Fényes Elek szerint "Podhrágy, tót falu, Trencsén vmegyében, Beszterczéhez 1/2 óra, a beszterczei meredek kőszálon álló régi várnak tövében, a Vágh jobb partján. Lakja 486 kath., 8 zsidó. – Ékesiti a gr. Szapáry, hegyoldalban épült csinos rézzel fedett vár-kastélya. Ebben lakik a podhrágyi plebánus is, és az isteni szolgálatot az udvari kápolnában szokta végbevinni. F. u. b. Balassa, gr. Szapáry. Ut. p. Zsolna."

1910-ben 413, túlnyomórészt szlovák lakosa volt, 1971-ben Vágbesztercéhez csatolták.

Nevezetességei 
 A falu felett, a Vág jobb partján emelkedő hegy csúcsát koronázza Vágbeszterce vára emeletnyi magas maradványa.
 Szent László király tiszteletére szentelt római katolikus temploma.
 A 17. századi reneszánsz Balassa-várkastély.
 A Mérey-család barokk kastélya.

Külső hivatkozások 
 Vágbeszterce város hivatalos oldala
 Vágváralja Szlovákia térképén

Jegyzetek 

Vagvaralja
Vágbeszterce városrészei
Vavrecska

Vavrecska (szlovákul Vavrečka) község Szlovákiában, a Zsolnai kerület Námesztói járásában.

Fekvése 
Námesztótól 3 km-re délre, az Árvai-víztározó délnyugati szegletében fekszik.

Története 
A falu 1600 körül keletkezett a vlach jog alapján, „Sigmondka” néven említik először. 1604-ben „Zygmonthka” néven írják. Az árvai váruradalom része volt, a falut bíró igazgatta. A 17. században többször is feldúlták. Először 1604-ben Bocskai hajdúi égették fel. Az elpusztult falut azonban már új helyen építették újjá, az új települést pedig már nem Zsigmondkának, hanem Vavrecskának hívták. 1609-ben már ezen a „Wawreczka” néven említik. Mivel földesurai, a Thurzók felvették a protestáns hitet, Vavrecska lakói is protestánsok lettek. Evangélikus egyházát 1612-ben alapították és a környék falvaival együtt a námesztói lelkészséghez tartozott. 1618-ban gróf Thurzó Imre évi egy aranydukát megfizetése ellenében a námesztói malom használatát engedélyezte a falunak. 1625-ben „Vavrecska” néven találjuk, az ez évi urbárium szerint a bíróén kívül 5 jobbágytelke volt a településnek. 1677-ben a kuruc felkelés idején újra a katonaság gyújtotta fel, majd 1696-ban újra leégett. 1715-ben 195 lakosa volt, 1778-ban 310-en lakták. 1786-ban „Wawrecska” alakban említik a korabeli forrásokban. A község 18. századi pecsétjén „Vavrecska” alakban szerepel.

A 18. század végén Vályi András így ír róla: „VAVRECSKA. Tót falu Árva Várm. földes Ura a’ Kir. Kamara, lakosai katolikusok, kik tsupán a’ vászonynak, és gyóltsnak elárúlásából élnek, mivel földgye igen sovány, ’s a’ viszontagságoknak minden esztendőben ki vagyon téve; fekszik Námesztóhoz nem meszsze, mellynek filiája.”

Első iskoláját 1825-ben alapították. 1828-ban 91 házában 611 lakos élt. Lakói mezőgazdasággal, állattartással, később vászonszövéssel, házalással, favágással, faárukészítéssel foglalkoztak.

Fényes Elek 1851-ben kiadott geográfiai szótárában így ír a faluról: „Vavrecska, tót falu, Árva vmegyében, 599 kath., 11 zsidó lak. F. u. az árvai uradalom. Ut. post. Rosenberg.”

Az első iskolaépület 1853-ban épült fel. 1880-ban nagy tűzvész pusztított a községben, ebben az évben 33 lakos vándorolt ki a tengerentúlra, közülük 23 férfi volt. 1899-ben nevét „Lőrinczke”-re magyarosították. A trianoni diktátumig Árva vármegye Námesztói járásához tartozott.

Népessége
1910-ben 529, túlnyomórészt szlovák lakosa volt.

2011-ben 1403 lakosából 1383 szlovák.

Nevezetességei 
 A temetőnél álló barokk kápolnája 1830-ban épült.
 Neoromán Szent Anna temploma 1932-ben épült.

Jegyzetek

Külső hivatkozások 
 Hivatalos oldal
 E-obce.sk
 A község a régió honlapján
 Községinfó
 Vavrecska Szlovákia térképén

A Námesztói járás települései
Árva vármegye települései
Vavrisó

Vavrisó () község Szlovákiában, a Zsolnai kerület Liptószentmiklósi járásában.

Fekvése
Liptószentmiklóstól 12 km-re keletre található.

Nevének eredete 
Neve a szláv Vavrin (= Lőrinc) személynévből ered. A falu első birtokosáról kapta a nevét. A 20. század elején nevét „Liptólőrinci”-re magyarosították.

Története 
A település nevét első birtokosáról: Szerafin apjáról, az 1230-ban szereplő Hank fia Lőrincről (Vavrinc) kapta. 1286-ban Szerafin fia Miklós birtokaként említi először oklevél. 1346-ban „Waurisow” néven írják, ekkor a Pottornyai család birtoka. 1360-ban „Vavrysou”, 1381-ben „Wauriso”, 1511-ben „Wawrissow” alakban szerepel a korabeli forrásokban. A falu sokat szenvedett a 17. és 18. századi harcok idején, 1709-ben a határában zajlott svihrovai kuruc-labanc ütközetben teljesen elpusztult. Újjáépítése után lakosai főként kőművességgel foglalkoztak. A 18. században a Pottornyai és Szentiványi családok birtoka. 1715-ben 36, 1720-ban 24 adózója volt. 1784-ben 60 házában 464 lakos élt.

A 18. század végén Vályi András így ír róla: „VAVRICSÓ. Tót falu Liptó Várm. földes Urai több Urak, fekszik Sz. Ivánhoz közel, és annak filiája; határjának egy része sovány, legelője elég, földgyének 2/3 része termékeny, fája mind a’ két féle van.”

1828-ban 66 háza és 629 lakosa volt. Lakói mezőgazdasággal, kézművességgel, kőfaragással foglalkoztak. A 19. század második felétől sokan dolgoztak budapesti építkezéséken.

Fényes Elek 1851-ben kiadott geográfiai szótárában így ír a faluról: „Vavrisov, Liptó m. tót falu, 4 kath., 625 evang. lak. F. u. Potornyay. Ut. p. Okolicsna.”

A trianoni diktátumig Liptó vármegye Liptóújvári járásához tartozott.

A háború után lakói mezőgazdasággal foglalkoztak és építőmunkásként dolgoztak, de sokan foglalkoztak szövéssel és fafeldolgozással is.

Népessége
1910-ben 842, túlnyomórészt szlovák lakosa volt.

2011-ben 655 lakosából 543 szlovák.

Nevezetességei 
 Evangélikus temploma 1881 és 1884 között épült neoromán stílusban, tornyát 1928-ban építették hozzá.
 Baptista temploma 1888-ban épült klasszicista stílusban.

Jegyzetek

Külső hivatkozások 
 Hivatalos oldal
 E-obce.sk
 Községinfó
 Vavrisó Szlovákia térképén

A Liptószentmiklósi járás települései
Liptó vármegye települései
Verbic

Verbic (szlovákul Vrbica) Liptószentmiklós városrésze a városközponttól délkeletre, egykor önálló község Szlovákiában, a Zsolnai kerület Liptószentmiklósi járásában.

Története 
Először 1267-ben említi oklevél. A település egykor sokkal jelentősebb volt, városi kiváltságai korábbiak, mint Liptószentmiklósé. Lakói híres kézművesek, tímárok, tutajosok voltak. A 17. században a liptóóvári kincstári uradalom részévé süllyedt.

A 18. század végén Vályi András így ír róla: „VERBICZE. Tót Mezőváros Liptó Várm. földes Ura a’ Kir. Kamara, lakosai többfélék, fekszik Sz. Miklóshoz nem meszsze, és annak filiája; határját Vág, és Szmereczka vizek néha megöntik; fája van, legelőt bérben tartanak, piatza Sz. Miklóson vagyon.”

Fényes Elek 1851-ben kiadott geográfiai szótárában így ír a településről: „Verbicze, Liptó vm. tót m.v., Szent-Miklós mellett, mellytől csak egy patak választja el. Számlál 256 kath., 1691 evang., 31 zsidó lak. Ev. anya-, kath. fil. szentegyház. Földe termékeny; lakosai mesterségekből, hajózásból, kereskedésből élősködnek. F. u. a kamara. Ut. p. Okolicsna.”

1890-ben  Verbichustákon 116 magyar és 541 szlovák anyanyelvű élt. 1910-ben 2600 lakosából 63 magyar és 2474 szlovák volt. A trianoni diktátumig Liptó vármegye Liptószentmiklósi járásához tartozott.

1923-ban Liptószentmiklóshoz csatolták. Régi épületeit az 1960-70-es években nagyrészt lerombolták, helyükön modern lakótelepeket emeltek.

Nevezetességei 
 Evangélikus temploma 1785-ben imaháznak épült, 1841-ben bővítették templommá.

Híres emberek 
 Itt született 1888-ban Martin Rázus szlovák író, politikus és evangélikus pap; valamint 1905-ben húga, Mária Rázusová-Martáková szlovák írónő.

További információk 
 Verbic a térképen

Lásd még 

 Liptószentmiklós
 Andaháza
 Andrásfalu
 Benic
 Bodafalu
 Deménfalu
 Illanó
 Kispalugya
 Okolicsnó és Sztosháza
 Plostin
 Vitálisfalu

Jegyzetek 

Verbic
Liptószentmiklós városrészei
Vichodna

Vichodna (szlovákul Východná) község Szlovákiában, a Zsolnai kerület Liptószentmiklósi járásában.

Fekvése 
Liptószentmiklóstól 20 km-re keletre, a Fehér-Vág jobb oldalán fekszik.

Története 
Területén már a történelem előtti időben is éltek emberek, ezt bizonyítja a Zámčisko nevű magaslaton található ősi földvár maradványa, melyet ismeretlen nép emelt. Az első szlávok a 8. és 9. században telepedtek meg ezen a vidéken.

1269-ben az adománylevélben még rétként említik „Vihadna” alakban. A falu valószínűleg a 13. század végén keletkezett azon a területen, melyet Bohumir kapott IV. Béla királytól abból a célból, hogy telepítse be. Királyi birtok volt, később 1312-ben Csák Máté szerezte meg, majd halála után ismét a királyé. 1433-tól huszita támadások érték. 1469-től a liptóújvári uradalomhoz tartozott. A 15. században a keleti országrészből jöttek ide román telepesek a vlach jog alapján, főként állattenyésztéssel foglalkoztak. 1715-ben 43, 1720-ban 34 adózója volt. 1784-ben 126 házában 1203 lakos élt. A 18. századtól postaállomás működött a településen és különösen a kézműves mesterség fejlődött nagy mértékben.

A 18. század végén Vályi András így ír róla: „VICHODNA. Tót falu Liptó Várm. földes Ura a’ Királyi Kamara, lakosai többfélék, fekszik Hibbének szomszédságában, mellynek filiája; postája is van, legelője elég, fája van mind a’ kétféle, kézi, és szekeresi munkával van módgyok a’ keresetre, földgye leginkább árpát, és zabot terem.”

1828-ban 177 háza volt 1510 lakossal. Lakói állattartással, favágással, fuvarozással, a nők hímzéssel foglalkoztak.

Fényes Elek 1851-ben kiadott geográfiai szótárában így ír a faluról: „Viczhodna, Liptó m. tót falu a szepesi országutban: 291 katholik., 1219 evang. lak. Evang. anya, kath. fil. templom. Posta hivatal, nagy erdő. Lakosai sok sajtot készitenek, s azzal kereskednek és fával. F. u. a Kamara.”

A 20. század elején nevét „Krivánaljára” magyarosították. A trianoni diktátumig Liptó vármegye Liptóújvári járásához tartozott.

A háború után a településen fűrésztelep és 1921-ig téglagyár is működött. Lakói közül többen foglalkoztak kézművességgel, kosárfonással, takácsmesterséggel, hímzéssel, fafaragással, bognármesterséggel. 1921-ben a falu egy tűzvészben leégett. A faluban halastó is volt.

Népessége
1910-ben 2142, túlnyomórészt szlovák lakosa volt.

2011-ben 2180 lakosából 2002 szlovák és 83 cigány.

Neves személyek
Itt született 1921-ben Peter Ratkoš szlovák történész.

Nevezetességei 
 Szent István első vértanúnak szentelt római katolikus temploma a 15. században épült, 1803-ban klasszicista stílusban átépítették és 1827-ben új boltozatot és tornyot is kapott.
 Evangélikus temploma 1926-27-ben épült a korábbi templom helyén.
 Szabadtéri színpadán rendezik 1953-tól évente a szlovák népdal- és néptánc fesztiválokat; parkjában számos népi ihletésű faszobor áll.

Jegyzetek

Külső hivatkozások 
 E-obce.sk
 Községinfó
 Vichodna Szlovákia térképén

A Liptószentmiklósi járás települései
Liptó vármegye települései
Vrbica (egyértelműsítő lap)

Vrbica jelentései:

 Bosznia-Hercegovina
 Vrbica, falu Bileća községben, a Boszniai Szerb Köztársaságban
 Vrbica, falu Goražde községben, a Boszniai Drina-menti kantonban
 Vrbica, falu Jajca községben, a Közép-Boszniai kantonban
 Vrbica, falu Livno községben, a Livnói/Hercegboszniai kantonban
 Vrbica, falu Žepče községben, a Zenica-Doboji kantonban

  Észak-Macedónia
 Vrbica, falu Češinovo-Obleševo községben, a Keleti körzetben

 Horvátország
 Vrbica, falu Semeljci községben, Eszék-Baranya megyében
 Vrbica, falu Veliko Trojstvo községben, Belovár-Bilogora megyében

 Koszovó
 Vrbica, falu Gnjilane községben, Kelet-Koszovóban

 Montenegró
Vrbica falu Nikšić községben
Vrbica falu Pljevlja községben
Vrbica falu Podgorica községben

 Szerbia
 Vrbica, falu Aranđelovac községben, a Šumadijai körzetben
 Vrbica, falu Zaječar községben, a Zaječari körzetben
 Vrbica, Egyházaskér falu szerb neve Csóka községben, az Észak-Bánáti körzetben

 Szlovákia
 Vrbica, Verbicnek Liptószentmiklós városrészének a szlovák neve

 Szlovénia
Vrbica, falu Ilirska Bistrica községben, Primorsko-notranjska régióban
Nulla (egyértelműsítő lap)

0, egy természetes szám
Nulla, fogalom
nulladik év
Nulla, vulkán Ausztrália Queensland tartományában
„0” kilométerkő, szobor
1121



Események 
 Békekötés II. István magyar király és III. Lipót osztrák őrgróf között.
 A wormsi konkordátum elítéli Pierre Abélard Szentháromságról szóló írásait.
 I. Dávid grúz király Kelet-Grúziában, Didgorinál legyőzi a muzulmánok négyszeres túlerőben levő seregét.
 A readingi apátság alapítása.
 ekkor szentelték fel a mai Monostorapáti keleti határában fekvő, almádi bencés apátságot.

Születések

Halálozások
 Guillaume de Champeaux francia filozófus

12. század
 

da:1120'erne#1121
1120



Események 
 Harcok II. István és III. Lipót osztrák őrgróf között.
 Norbert von Xanten megalapítja a premontrei rendet.
 II. Kallixtusz pápa Etsi Judaeis kezdetű apostoli levele jelentős mértékben védelmet nyújt a római zsidóknak.

Születések 
 VII. (Ifjú) Lajos francia király († 1180)

Halálozások 
 november 25. – William Adelin, I. Henrik angol király fia

12. század
 

da:1120'erne#1120
1119



Események

Határozott dátumú események 
 február 2. – II. Kallixtusz pápa megválasztása.
 június 28. – a keresztes Antiochia veresége Szarmada mellett (ager sanguinis).
 augusztus 20. – I. Henrik angol király serege megszalasztja VI. Lajos francia király seregét a breumle-i csatában.

Határozatlan dátumú események 
 az év folyamán –
 III. Lipót osztrák őrgróf serege Nyugat-Magyarországot pusztítja.
 VII. Balduin flamand gróf végrendeletében unokaöccsére, Károlyra hagyja a grófi címet, amelyért azonban polgárháborúban kellett megküzdenie.

Születések 
 Szutoku japán császár

Halálozások 
 január 29. – II. Geláz pápa
 június 28. – Salernói Roger, Antiochia ura
 július 17. – VII. Balduin, Flandria grófja

Jegyzetek 

12. század
1118



Események 
 január 24. – II. Geláz pápa megválasztása (1119-ig uralkodik).
 II. Balduin jeruzsálemi király trónra lépése (1131-ig uralkodik).
 augusztus 16. – II. Ióannész bizánci császár trónra lépése (1143-ig uralkodik).
 A Templomos Lovagrend alapítása.
 II. István seregei Ausztriát dúlják.
 Domenico Michele velencei dózse megválasztása (1129-ig uralkodik).
 A pisai dóm felszentelése.

Születések 
 november 28. – I. Manuél bizánci császár († 1180)
 december 21. – Becket Tamás canterburyi érsek
 Gualdim Pais, a templomosok nagymestere

Halálozások 
 január 2. – II. Paszkál pápa
 április 2. – I. Balduin jeruzsálemi király
 augusztus 15. – I. Alexiosz Komnénosz bizánci császár (* 1048)

12. század
1117



Események 
 II. Borivoj követi a trónfosztott I. Vladiszlávot a cseh trónon.
 I. Balduin jeruzsálemi király serege lerombolja Pelusiumot.
 Harcok II. István és a Velencei Köztársaság között.

Születések

Halálozások
 április 16. – Szent Magnus (kivégzik)
 Laoni Anzelm
 Leiningen Emich

12. század
Platformfüggetlenség

A platformfüggetlenség vagy többplatformosság, illetve multi-platform fogalma olyan számítógépes programokra, operációs rendszerekre, programozási nyelvekre vagy más számítógépes szoftverekre és implementációikra vonatkozik, amelyek több számítógépes platformon képesek működni. Egy platformfüggetlen alkalmazás például futhat x86-os architektúrájú Microsoft Windowson, Linuxon, Mac OS X-en vagy PowerPC-alapú Mac OS X rendszereken. Egy többplatformos alkalmazás futhat az összes gyakori platformon vagy egyszerűen csak egynél többön.

Informatika
Szkript

A szkript szó magyarul írást jelent, méghozzá különböző kontextusokban más és más írást.

A filmgyártásban a (film) szkript a forgatókönyv szinonimája, amely írásmű egy filmet jelenetekre bontva mesél el, technikai utasítások és párbeszéd formájában. A jelenetek miatt szokás még szcenáriónak is nevezni. Ilyen forgatókönyvek (szkriptek, movie script) elkészítésére és használatára nemcsak a filmgyártásban, hanem más bonyolult eseményekhez, feltételekhez vagy időpontokhoz kapcsolódó cselekvéssorok végrehajtóinak is szüksége van. Tipikus esetek a pilóták és az űrhajósok cselekvés-ellenőrzési listái, amelyet követve végzik el feladataikat.

Az informatikában a szkript névvel rövid programokat illetnek, amik gyakran egy-egy részfeladat automatizálására szolgálnak. A szkriptek jellemzően interpretált programok (pl. shell script és DCL-script), de compileres technológiákra (pl. Groovy, C# és Java) írott programokat is szokás szkriptnek nevezni.

A pszichológiában az emberi sorsokban formát öltő szabályszerű fordulatok és cselekvések összefoglaló neve a szkript. A szkriptnél kisebb egység a játszma. A szkript kvázi egész életutakat leíró, sorsszerűen ismétlődő eseménysorozat (sors szkript).

Külső hivatkozások 
A parancsállomány meghatározása
A sors szkript említése letölthető cikkben
A szkriptnyelv említése
Művészetben szkript writers
Szkript, mint program

Filmgyártás
Informatika
Pszichológia
FPU

Az FPU az angol floating-point unit kifejezés rövidítése, ami magyarul lebegőpontos egység; a számítógépnek egy lebegőpontos matematikai műveleteket végző alegysége, a CPU kiegészítője. Nevezik még matematikai társprocesszornak vagy numerikus koprocesszornak (numeric processing unit, rövidítve NPU) is – ez az elnevezés onnan ered, hogy eleinte ezek az egységek a fő processzortól különálló, ahhoz csatlakoztatható opcionális egységek voltak. Megfigyelhető, hogy a lebegőpontos számításokat végző egységek a mikroprocesszorok fejlődése során kezdetben különálló áramkörökként jelentek meg, felépítésükben is különböztek a fő processzoroktól (pl. a 8087-es lebegőpontos egység alapvetően verem-szervezésű, szemben az azt vezérlő 8086-os főprocesszor hagyományos regiszteres felépítésével), később azonban egyre gyakrabban beépültek a főprocesszorokba, és manapság már alig van olyan processzorkialakítás, amelyben a lebegőpontos műveletekhez kiegészítő processzorra lenne szükség: pl. a beágyazott processzoroknak külön sorozataik vannak, amelyek vagy tartalmazzák, vagy nélkülözik a lebegőpontos egységet, és a feladat határozza meg, hogy éppen melyik kerül felhasználásra.

Használatával a processzor műveletvégző képessége, számítási teljesítménye nagyban növelhető. Az Intel processzorai esetében a 486-os processzorcsalád óta a CPU integrált része, korábban külön modul.

Matematikai társprocesszorok 
 AMD Am9511 – 1977, korai matematikai koprocesszor
 AMD Am9512
 Intel 8231 – 1979, segédprocesszor, AMD licenc
 Intel 8232 – 1980-as évek eleje, az AMD Am9512 analógja
 Intel 8087 – 1980, az első x87 lebegőpontos koprocesszor
 Intel 80187 – 1989
 Intel 80287 – 1982
 Intel 80387 – 1987. február 16.
 Intel 80487 – 1991, 25 MHz, 32 bites matematikai koprocesszor
 Nx587 – a NexGen Nx586 processzorhoz
 Motorola 68881 és 68882 – 1983
 MIPS R2010 – 1987
 MIPS R3010 – 1988, 25 MHz
 National Semiconductor 32081 koprocesszor-család – 1985 (?)
 Texas Instruments 8847 – SN74ACT8847, 1988, 33,33 MHz, 600-szor gyorsabb az Intel 80387-es matematikai koprocesszoránál
 Weitek 3364 – 1988, 20 MHz
 Weitek 1064 (1981), 1067 (1982), 1167, 2167, 3167, 4167 – a Weitek cég koprocesszorai a Motorola, Intel, MIPS, SPARC és PA-RISC architektúrákhoz
 WRL 3170/3171 – 1990, a SPARC processzorokhoz, a lebegőpontos mag ugyanaz, mint a Weitek 3364-nél
 Zilog Z8070 – 1983, APU, Arithmetic Processing Unit a Z8000-es családhoz

Jegyzetek

Források

További információk 
 – Intel, Cyrix, IIT, Weitek, Motorola, Chips & Technologies, ULSI koprocesszorok

Kapcsolódó szócikkek 
 CPU
 Aritmetikai-logikai egység
 Lebegőpontos számábrázolás
 IEEE lebegőpontos számformátum
 Intel 8231, Intel 8232
 x87
 Motorola 68881

Mikroprocesszorok
Koprocesszorok
MenuetOS

A MenuetOS (vagy röviden MeOS)  egy 100%-ig assembly programozási nyelv-en írt operációs rendszer a 32 és 64 bites x86 processzorra. A fejlesztéskor a gyorsaság, egyszerűség és hatékonyság volt a cél; ezért írták assemblyben (Flat Assemblerrel) – szemben a mai szokással, miszerint az operációs rendszerek nagy része magas szintű nyelveken készül, míg assemblyt csak a nagyon alapvető részeknél használnak. A MenuetOS eredetileg 32 bites rendszer volt, a 32 bites vonal (M32) legújabb verziója jelenleg a 0.85F, 64 bitesből (M64) a 0.99.88.

Kis mérete miatt rengeteg programmal együtt ráfér egy 1,44 MB-os hajlékonylemezre, és még grafikus felülete is van. A MenuetOS kezeli a TCP/IP hálózatokat (például internet), de csak kevés hálózati hardverhez van meghajtóprogram. Az operációs rendszer szabadon lefordítható, továbbfejleszthető, jelenleg 7 nyelven érhető el.

Hálózat 
A MenuetOS-nak vannak hálózati képességei és egy működő TCP/IP stackja. 
A hálózatkezeló kód nagy részét Mike Hibbett fejlesztette.

Források
A MenuetOS hivatalos honlapja

Operációs rendszerek
Szentmárton (Szlovákia)

Szentmárton (szlovákul Martinček, korábban Svätý Martin) község Szlovákiában, a Zsolnai kerület Rózsahegyi járásában.

Fekvése 
Rózsahegytől 3 km-re északkeletre, a Vág jobb partja feletti Barát-hegy északi tövében található.

Története 
Területe már a bronzkorban lakott volt, a határában a lausitzi kultúra településének maradványi kerültek elő.

A falu a Szent Mártonnak szentelt templom körül alakult ki a 13. század második felében. Plébániáját az 1332 és 1337 között kelt pápai tizedjegyzék említi „Sanctus Martinus de Liptovia” néven. IV. László királynak egy dátum nélküli oklevele említi először, melyet az 1391. évi Liptói regestrum közöl. 1625-ben 10 zsellércsalád élt a településen, akik a vár szolganépei voltak és a várföldeket művelték meg. 1715-ben 5 adózója lakta a falut. 1784-ben 28 házában 229 lakos élt.

A 18. század végén Vályi András így ír róla: „SZENT MÁRTON. Tót falu Liptó Várm. földes Ura a’ Kir. Kamara, lakosai katolikusok, fekszik Rozenbergnek szomszédságában, mellynek filiája; határja középszerű.”

1828-ban 39 háza volt 274 lakossal. 1848-ig Likava várának uradalmához tartozott. A trianoni diktátumig Liptó vármegye Rózsahegyi járásához tartozott.

Népessége 
1910-ben 295, túlnyomórészt szlovák lakosa volt.

2011-ben 386 lakosából 379 szlovák.

Nevezetességei 
 A Barát-hegy csúcsán bronzkori sáncrendszer maradványai láthatók, melyek a lausitzi kultúra népétől származnak.
 A Barát-hegy keleti kiszögelésénél található a Liszkói-barlang, melyből számos őskori emberi lelet került elő, hossza 2120 m.
 Szent Márton tiszteletére szentelt római katolikus temploma 1260 körül épült. A 14. század második felében toronnyal és sekrestyével bővítették. A 18. században részben barokk stílusban építették át, a 19. század végén felújították. Falfestményei részben eredetiek.

További információk 
 Hivatalos oldal
 E-obce.sk
 Községinfó
 Szentmárton Szlovákia térképén

Jegyzetek 

A Rózsahegyi járás települései
Liptó vármegye települései
Szentmihály (Szlovákia)

Szentmihály, egyes forrásokban: Liptószentmihály (szlovákul Liptovský Michal) község Szlovákiában, a Zsolnai kerület Rózsahegyi járásában.

Fekvése 
Rózsahegytől 12 km-re keletre fekszik.

Története 
Területe már a kőkorszakban is lakott volt, amikor a vonaldíszes kultúra népe élt ezen a vidéken. A bronzkorban a lausitzi kultúra, később a Nagymorva Birodalom idején is lakott volt.

A mai település Németlipcse határában keletkezett a 13. században. Szent Mihály-temploma 1237-ben már állt a liptóteplai határban („Ecclesia item s. Michaelis in metalibus Territorii Teplensis de anno 1237 clara mentio fuit” – írja az egyházi feljegyzés). Plébániáját oklevél 1331-ben említi először „Ecclesia S. Michaelis” alakban. 1335-ben „Mysalfalva”, 1485-ben „S. Michael”, 1497-ben „Zentmihal” néven említik a korabeli források. Liptótepla plébániájához tartozott, temploma 1565 és 1686 között a protestánsoké volt. 1601-ben a pestis 52 áldozatot követelt a településen. A falunak 1606-ban létesült papírkészítő műhelye. 1620-ban a Vág vize öntötte el, 1650-ben, 1658-ban, 1664-ben, 1670-ben és 1699-ben pedig nagy tűzvészek voltak. A kuruc háborúk során 1697-ben császári katonaság égette fel Szentmihályt. A 18. századtól az ivachnófalvi Rády család birtoka állt. Ebben a században már vashámora is volt. 1715-ben még 4 adózóval rendelkezett, de 1720-ban már teljesen puszta volt. 1784-ben 9 házában 71 lakosa élt.

A 18. század végén Vályi András így ír róla: „SZENT MIHÁLY. Tót falu Liptó Várm. földes Ura a’ Teplai Plébános, lakosai katolikusok, fekszik Vágvizéhez közel, Rozenbergához 1 mértföldnyire; határja hegyes, és közép termésű.”

1828-ban 16 háza és 134 lakosa volt. A trianoni diktátumig Liptó vármegye Németlipcsei járásának települése.

1924-től Ivachnófalu részévé vált. 1945-ben a németek a falu egy részét felégették. 1951-ben lett újra önálló község.

Népessége 
1913-ban 110-en lakták.

2005-ben 278 lakosa volt.

2011-ben 297 lakosából 282 szlovák.

Nevezetességei 
 A Szent Mihály templom 13. századi eredetű. A templomot a 19. század második felében átalakították. Főoltára 1765-ben, késő reneszánsz szószéke a 17. század második felében készült. Harangtornya a 17. századból való, eredetileg a templomkert bejárataként szolgált.
 Szentháromság-oszlop 1823-ból.

Külső hivatkozások 
 Hivatalos oldal
 E-obce.sk
 Községinfó
 Szentmihály Szlovákia térképén
 Tourist-channel.sk

Jegyzetek 

Szentmihaly
Liptó vármegye települései
Szentpéter (Szlovákia)

Szentpéter (szlovákul Liptovský Peter) község Szlovákiában, a Zsolnai kerület Liptószentmiklósi járásában.

Fekvése
Liptószentmiklóstól 10 km-re keletre, Liptóújvár északi szomszédságában található.

Nevének eredete 
Nevét a 13. században már állt Szent Péter templomáról kapta.

Története 
1286-ban „Scentpeter” néven említik először, valószínűleg már ekkor állt a falu temploma. Bohumír comesnek majd utódainak: a Szent-Iványi családnak birtoka, akik egészen 1848-ig megőrizték az itteni birtokukat. Később a pottornyai Pottornyai család is birtokosa volt. 1363-ban vásártartási jogot kapott, ettől kezdve földesúri városként fejlődött. A 17. századi dúlások, majd a Rákóczi-szabadságharc 1709-es pusztításai következtében jobbágyfalu szintjére süllyedt. 1784-ben 52 háza és 416 lakosa volt, akik mezőgazdasági munkákkal foglalkoztak. Régi gótikus temploma 1786-ban teljesen megsemmisült.

A 18. század végén Vályi András így ír róla: „SZENT PÉTER. Tót falu Liptó Várm. földes Urai Potornyai, és Szent Iványi Uraságok, lakosai külömbfélék, fekszik Sz. Iványhoz nem meszsze, mellynek filiája; határja középszerű.”

1828-ban 62 házában 520 lakosa élt. Lakói a 19. századtól kőművességgel foglalkoztak és a nagy budapesti építkezéseken dolgoztak. Fejlett volt a községben a háziipar is. A trianoni békeszerződés idején Liptó vármegye Liptóújvári járásához tartozott. 1971 és 1992 között Liptóújvár része volt.

Népessége
1910-ben 735, túlnyomórészt szlovák lakosa volt.

2011-ben 1362 lakosából 1119 szlovák.

Neves személyek
 Vladimír Kostovič – szlovák színész,
 Ferdinand Čatloš – szlovák tábornok.

Nevezetességei 
 Evangélikus temploma 1940-ben épült a 17. századi templom helyén, harangtornya 1850-ből való.

Jegyzetek

Külső hivatkozások 
 Hivatalos oldal
 E-obce.sk
 Községinfó
 Szentpéter Szlovákia térképén

A Liptószentmiklósi járás települései
Liptó vármegye települései
Hindi nyelv

A hindi nyelv (dévanágari: हिन्दी / IAST: hindī) India egyik hivatalos nyelve. A világon több mint 500 millió ember beszéli (ebből min. 370 millió anyanyelvként, további min. 160 millió pedig második nyelvként).

A hindi nyelv az indoeurópai nyelvek legősibb ismert képviselőjéből, a szanszkrit nyelvből származik, akárcsak sok más mai indiai nyelv. Ezek közül azonban a hindi nyelvet tartják a szanszkrithoz a leghasonlóbbnak. A hindi nyelvhez nagyon hasonló a nepáli nyelv és főleg a Pakisztánban beszélt urdu nyelv. A köznyelvi hindi és az urdu ugyanazon nyelv két dialektusának is tekinthető („hindusztáni nyelv”), ám a különbség olyan kicsi, hogy jelenleg ez is vita tárgyát képezi. A beszélőik kölcsönösen megértik egymást, azonban az irodalmi urdu olyan kifejezéseket is tartalmaz, amit a hindi beszélő már nem ért.  Fontos különbség az is, hogy a hindi nyelv írásához saját betűkészletet, a dévanágari betűket használnak, míg az urdu nyelvet arab betűkkel írják.

A hindi igék alakja változik attól függően, hogy a beszélő nő vagy férfi (vagy a mondat tárgyától függ).

Sajátosságai 
 A szavak kapcsolatát végződések hozzák létre, a szótól elválasztva, mint a magyarban a névutók. Például fiók ban.
 a tulajdonság a jelzett szó előtt áll (szép virág).
 A tulajdonságjelző átveszi a jelzett szó ragját (szépek virágok).
 A főnevek hím- és nőneműek lehetnek.
 Az igéknél van főnévi igenév, műveltető forma, jelen, múlt és jövő idő.

A hindi indoeurópai nyelv, a főneveket két nem, szám és eset szerint ragozza, de a eltávolodott a flexiót (tőhajlítást) használó rendszertől az agglutináló (ragozó) típus felé (mivel a ragokat a szó végére teszi, külön szóba).

Irodalom 
 Debreczeni Árpád: Hindi nyelvkönyv magyaroknak, Budapest : Tudományos Ismeretterjesztő Társulat, 1983
 Négyesi Mária : A hindi nyelv és a mai indiai nyelvek oktatása Magyarországon - India magyar szemmel. - (1987) 
 Négyesi Mária: Hindí nyelvkönyv / हिन्दी पाठ्य-पुस्तिका -  Mahātmā Gāndhī Antarrāṣṭrīy Hindī Viśvavidyālay, Wardha, 2013
 Kós Péter: Magyar-hindi szótár,  Akadémiai, Budapest, 1973

Külső hivatkozások 

 Wikipédia hindiül
 A nyelv leírása németül
 Virtual Hindi keyboard
 Hindí turistaszótár

Indoiráni nyelvek
Természetes nyelvek
India nyelvei
Tennessee zászlaja

Tennessee zászlaja az Amerikai Egyesült Államok egyik tagállamának jelképe.

Története
A zászlót LeRoy Reeves, a Tennessee gyalogság katonája tervezte.
A zászlót Tennessee állam törvényhozó testülete 1905. április 17-én fogadta el hivatalosan.

Leírása
Egy kék körbe foglalt három fehér csillagot ábrázol egy vörös mezőben. Oldalán kék sáv látható. A zászló a nemzeti színeket viseli, amelyek a tisztaságot (fehér), a magasztos célokat (kék) és Tennessee hírnevét (vörös) is szimbolizálják.
A három csillag az állam három nagy földrajzi területét, Kelet-, Közép- és Nyugat-Tennessee-t jelképezi, valamint arra a tényre utal, hogy Tennessee volt a 3. állam, amely az eredeti tizenhárom után csatlakozott az Unióhoz. 
A csillagokat magába foglaló kék kör a területek egységét szimbolizálja.
Az oldalt látható kék sáv kizárólag díszítő elem.

Egyéb felhasználása
A zászló középső része, a csillagokat magába foglaló kör, több, tennessee-i székhelyű cég és sportcsapat emblémájában megjelenik, például a First Tennessee Bank-éban, vagy a Tennessee Titans amerikaifutball-csapatéban.

Az Amerikai Egyesült Államok tagállamainak zászlói
Tennessee
1116



Események

Határozott dátumú események 
 február 3. – Könyves Kálmán halála, akit tizenöt esztendős fia, II. István néven követ a magyar trónon. (Kálmánt Fehérvárott helyezik nyugalomra, a Szűz Mária-prépostság templomában.)
 május 13. – II. István magyar király serege súlyos vereséget szenved I. Ulászló cseh fejedelemtől az Olšava pataknál.

Határozatlan dátumú események 
 I. Balduin jeruzsálemi király megtámadja Egyiptomot.
 Tenochtitlán azték főváros, a mai Mexikóváros elődjének alapítása.

Születések

Halálozások 
 február 3. – Könyves Kálmán magyar király (* 1074 körül)
 Robert d’Arbrissel, vándorprédikátor (* 1045)

Jegyzetek 

12. század
1115



Események 
 Clairvaux-i Szent Bernát megalapítja a clairvaux-i ciszterci rendházat.
 Könyves Kálmán, hogy fiának Istvánnak biztosítsa a trónt, megvakíttatja öccsét Álmos herceget és annak fiát, Bélát.
 A welfesholzi csatában Supplingenburgi Lothár legyőzi V. Henrik német-római császárt.
 I. Balduin jeruzsálemi király felépíti Montreal várát.

Születések

Halálozások

12. század
1114



Események 
 január 7. – V. Henrik német-római császár nőül veszi Matildát, I. Henrik angol király lányát.

Születések

Halálozások

12. század
1113



Események 
 II. Szurjavarman khmer király trónra lépése.
 Alaungsithu mianmari király trónra lépése. 
 Pierre Abélard megnyitja iskoláját Párizsban.
 a zobori apátság oklevele

Születések 
 Anjou Gottfried

Halálozások 
 Kyanzittha mianmari király
 Zbigniew lengyel fejedelem (1073–1113)

12. század
1112



Események 
 A Badeni Őrgrófság létrejötte, II. Herman ettől kezdve őrgrófnak nevezi magát.
 november 1. – I. Alfonz Portugália grófja lesz (1139-től király). Helyette 1128-ig Kasztíliai Teréz kormányoz.

Születések

Halálozások
 Tankréd, Galilea hercege, az első keresztes hadjárat vezetője (* 1072)
 november 1. – Henrik Portugália grófja (* 1070)

12. század
1111



Események

Határozott dátumú események 
 április 13. – II. Paszkál pápa német-római császárrá koronázza V. Henriket (1125-ig uralkodik).

Határozatlan dátumú események 
 az év folyamán –
 VII. Balduin Flandria grófja lesz.
 Mercurius látja el az erdélyi vajda tisztséget.

Születések 
 Andrej Bogoljubszkij, ortodox szent

Halálozások 
 március 3. – I. Bohemund antiochiai fejedelem (* 1065 körül)
 Cadwgan ap Bleddyn, a Powys Királyság uralkodója
 II. Róbert, Flandria grófja
 IV. Szilveszter ellenpápa

Jegyzetek 

12. század
1100



Események 
1100 a 11. század utolsó éve.

Határozott dátumú események 
 augusztus 2. – Vadászbalesetben meghal II. Vilmos angol király. (A trónon – három nappal később – öccse, I. Henrik követi.)
 augusztus 5. – A Westminsterben megkoronázzák I. Henriket.

Határozatlan dátumú események 
 az év folyamán –
 I. Balduin lesz Jeruzsálem királya. II. Balduin lesz Edessza grófja.
 I. Bohemund antiochiai fejedelem muzulmán fogságba esik.
 Az izlandi parlament, az Althing határoz a törvények írásba foglalásáról.
 A tarcali zsinaton befejeződik a magyar királyi megyerendszer kialakítása.
 A pueblo indián kultúra felemelkedése.
 Kínában az északi Szung-dinasztia 8. császára, Huj-cung kerül hatalomra.

Születések 
 talán az év folyamán – IV. Hadrián pápa († 1159)

Halálozások 
 július 18. – Bouillon Gottfried Jeruzsálem királya (* 1060)
 augusztus 2. – II. Vilmos angol király (* 1056 k.)

Jegyzetek 

11. század
1125



Események

Határozott dátumú események 
 május 23. – III. Lothár német-római császár trónra lépése német királyként. (Lothár 1137-ig uralkodik, 1133-tól mint császár.)
 június 11. – Az azazi csatában a keresztesek legyőzik a szeldzsuk törökök seregét.

Határozatlan dátumú események 
 az év folyamán –
 I. Msztyiszlav kijevi nagyfejedelem trónra lépése. (A nagyfejedelem 1132-ig uralkodik.)
 Véget ér a Toulouse és Provence közötti háború.
 Álmos herceg Bizáncba menekül. (Itt is hal meg 1129-ben.)
 Huj-cung kínai császár lemond a trónról fia, Csin-cung javára.

Születések 
 Matilda, III. Amadeus savoyai herceg lánya, később I. Alfonz portugál király felesége

Halálozások 
 május 19. – II. Vlagyimir Monomah kijevi nagyfejedelem
 május 23. – V. Henrik német-római császár (* 1086)
 január 24. – Dávid, Grúzia királya

Jegyzetek 

12. század
 

da:1120'erne#1125
1110



Események 
 Elkezdik építeni a tournai-i Notre-Dame székesegyházat. 
 V. Henrik német király itáliai hadjárata, az itáliai városok hűbérurukul ismerik el őt.
 december 4. – A keresztesek elfoglalják Bejrútot és Szidónt.
 Mavdud mószuli szultán megszállja az Edesszai Grófsághoz tartozó, az Eufrátesztől keletre fekvő területeket.
 I. Alexiosz bizánci császár felújítja a szeldzsuk törökök elleni hadjáratát.

Születések

Halálozások

12. század
1109



Események 
 Augusztus 24-én III. Boleszláv lengyel fejedelem legyőzi V. Henrik német-római császárt a hundsfeldi csatában.
 Könyves Kálmán lengyel segítséggel kiveri az országból Szvatopluk cseh fejedelem seregét.
 Fulkó Anjou grófja lesz (1131-től Jeruzsálem királya).
 Kasztíliai Urraca követi apját VI. Alfonzot Kasztília trónján (1126-ig uralkodik).
 I. Alfonz aragóniai király és Kasztíliai Urraca házassága.
 A keresztesek elfoglalják Tripolit.

Születések 
 július 25. – Alfonzo Henriques, 1139-től Portugália első királya († 1185)

Halálozások 
 június 30. – VI. Alfonz kasztíliai király (1072-óta León királya is), (* 1040 körül)
 szeptember 21. – Szvatopluk cseh fejedelem (* ?)

12. század
1101



Események 
 Az 1101-es keresztes hadjárat mindhárom keresztes serege megsemmisítő vereséget szenved a rúmi szeldzsukoktól és szövetségeseiktől a merszivani, illetve a két heracleai csatában.
 Az altoni békében II. Róbert normandiai herceg, a király bátyja lemond az angol trónról, ezzel I. Henrik angol király uralma megszilárdul.
 IV. Knut dán király szentté avatása.
 I. Henrik angol király bevezeti a yardot mint hosszmértéket.

Születések

Halálozások 
 június 22. – I. Roger szicíliai gróf (* 1031)
 július 27. – (III.) Konrád német király (ellenkirály, alsó-lotaringiai herceg), IV. Henrik német-római császár fia (* 1074)
 október 6. – Szent Brúnó, a karthauzi rend alapítója (* 1032 k.)

12. század
1102



Események 
 Könyves Kálmán magyar király megkezdi Horvátország és Dalmácia megszállását. Megveri Péter zsupán hegyvidéki horvát seregét, majd a dalmát városok meghódításához kezd.
 Az Almorávidák elfoglalják Valenciát.
 I. Henrik angol király felnyittatja Hitvalló Edward sírját, és testét teljes épségben találja.
 III. Boleszláv lesz Lengyelország uralkodója. 
 A keresztesek elfoglalják Caesarea városát.
 IV. Rajmund toulouse-i gróf megkezdi Tripoli ostromát és felveszi a Tripolisz grófja címet.
 Ordelafo Faliero velencei dózse megválasztása (1118-ig uralkodik).
 II. Hugó burgundi herceg (I. Edó fia) trónra lépése (1143-ig uralkodik).
 István elfoglalja a váci püspöki széket .

Születések 
 február 7. – Matilda, I. Henrik angol király leánya, később V. Henrik német-római császár felesége
 október 25. – I. Vilmos flamand gróf (Guillaume Cliton, † 1128)

Halálozások 
 május 19. – István, Blois grófja
 az év folyamán – I. Ulászló lengyel fejedelem (* 1040)
 az év folyamán – I. (Vörös) Edó burgundi herceg (* 1060 körül)

Jegyzetek 

12. század
1103



Események 
 október 19. – III. Amadeus (II. Humbert fia) lesz Savoya grófja (1148-ig uralkodik).
 I. Bohemund antiochiai fejedelem kiszabadul a török fogságból.

Születések 
 Toba japán császár.
 William Adelin, I. Henrik angol király fia.
 Adeliza, I. Henrik angol király második felesége.
 I. Alfonz toulouse-i gróf.

Halálozások 
 január 17. – Frutolf bencés szerzetes, krónikaíró (* 1038 k.)
 október 19. – II. Humbert savoyai gróf (* 1065 k.)
 augusztus 24. – III. Magnus norvég király (* 1073)

12. század
1104



Események 
 szeptember 28. – I. Alfonz aragóniai király (Navarra királya is) trónra lépése (1134-ig uralkodik).
 A Velencei Arzenál alapítása.
 I. Balduin jeruzsálemi király elfoglalja Akko várát.
 Balduin Edessza grófja a harani csatában a szeldzsuk törökök fogságába esik. Helyette Tankréd, Galilea hercege uralkodik régensként.
 augusztus 21-én Álmos herceg feleségül vette  II. Szvjatopolk kijevi nagyfejedelem leányát.

Születések 
 Fudzsivara no Kijoszuke japán költő, tudós († 1177)

Halálozások 
 szeptember 28. – I. Péter aragóniai király (Navarra királya is, * 1068)

12. század
1105



Események 
 Könyves Kálmán király dalmáciai hadjárata. Beveszi Spalatót, Traut, Zárát és Arbe szigetét, majd megerősíti a dalmát városok jogait. Az ország déli határait a Narenta folyóig terjeszti ki. Ezután a hercegséget öccsének, Álmosnak adva visszatér Magyarországra és Horvátország valamint Dalmácia együttes királyává nyilvánítja magát. Uralmát az invesztitúrajogról való lemondása fejében a pápa is elismeri.

Születések 
 március 1. – VII. Alfonz kasztíliai király († 1157)
 az év folyamán – II. Ulászló lengyel fejedelem († 1159)

Halálozások 

12. század
1106



Események 
 január 5. – V. Henrik német királlyá választása (1111-től német-római császár is, 1125-ig uralkodik).
 Álmos herceg fellázad bátyja, Könyves Kálmán király ellen, előbb Passauba szökik IV. Henrik császárhoz, majd annak halála után kibékül Kálmánnal. Később újra pártot üt és lengyel segítséggel sereget gyűjt, Kálmán azonban Hevesújvárnál körülveszi Álmos seregét és szövetséget köt Boleszláv lengyel herceggel.
 szeptember 28. – I. Henrik angol király a tinchebrai csatában legyőzi bátyját, II. Róbert normandiai herceget, akit elfog és Cardiff várába zárat.
 Urgell grófja visszafoglalja a móroktól Balaguer várát.
 Megkezdődik a harc a lengyel trónért Zbigniew és fivére Boleszláv között.

Születések

Halálozások
 augusztus 7. – IV. Henrik német-római császár (* 1050)
 szeptember 2. – Juszuf ibn Tásfin  almorávida uralkodó (* 1009?)

12. század
1106
1107



Események 
 Könyves Kálmán király feleségül veszi Eufémiát, a szuzdali nagyfejedelem lányát, ezzel Álmos herceg orosz kapcsolatait akarja ellensúlyozni. Még ebben az évben kibékül Álmos herceggel. 
 Könyves Kálmán megszünteti a dukátus intézményét.
 Toba japán császár trónra lépése.
 I. Sándor skót király trónra lépése (1124-ig uralkodik).

Születések 
 II. Henrik osztrák herceg, rajnai palotagróf és bajor herceg († 1176)
 I. Magnus svéd király († 1134)

Halálozások 
 január 8. – Edgar skót király (* 1074 körül)
 Horikava japán császár

12. század
1108



Események 
 Álmos herceg és bátyja Könyves Kálmán király kibékülnek, Álmos vezeklésképpen lázadásáért a Szentföldre zarándokol, de visszatérve újra fellázad. 
 Álmos herceg V. Henrik német-római császárhoz megy, aki őt akarja felhasználni Magyarország meghódítására. Henrik ostrom alá veszi Pozsony várát. 
 Könyves Kálmán, hogy a déli területeket biztosítsa, kiváltságokat ad a dalmáciai városoknak, majd visszaveri a császár támadását.
 A császárral szövetségben Szvatopluk cseh fejedelem is betör az országba.
 I. Alexiosz Komnénosz bizánci császár és I. Bohemund antiochiai fejedelem békét kötnek.

Születések

Halálozások

12. század
1099



Események 
 január 6. – V. Henrik felszentelése német királlyá.
 Könyves Kálmán magyar király serege betör Galíciába, de Przemyślnél vereséget szenved.
 Jeruzsálem ostroma az első keresztes hadjáratban.
 június 8. – A 15 000 fős keresztes sereg körülzárja Jeruzsálemet.
 július 13. – Megindul a döntő támadás a város erődítményei ellen.
 július 15. – A keresztesek egy hónapnyi ádáz ostrom után elfoglalják és kifosztják Jeruzsálemet. A lakosság nagy részét lemészárolják.
 július 22. – A Jeruzsálemi Királyság megalapítása.
 augusztus 12. – Az aszkalóni csata során a keresztes sereg meglepetésszerű támadással megfutamítja al-Afdal vezír Jeruzsálem visszafoglalására indított seregét.
 augusztus 13. – II. Paszkál pápa megválasztása.

Születések

Halálozások
 július 29. – II. Orbán pápa
 július 10. – El Cid, spanyol hadvezér

1099
11. század
1098



Események

Határozott dátumú események 
 március 10. – Az Edesszai Grófság, az első keresztes állam alapítása.
 június 2. – Az első keresztesek 8 hónapos ostrommal elfoglalják Antiókhiát. (A keresztes vezetők a várost Tarantói Bohemundra bízták, aki pápai jóváhagyással felveszi az Antióchia fejedelme címet.)
 június 28. – A keresztesek a várból kitörve megfutamítják Kerboga mószuli uralkodó muzulmán seregét.

Határozatlan dátumú események 
 az év folyamán – Könyves Kálmán király barátsági szerződést köt Velencével.

Születések 
 Bingeni Szent Hildegárd (Bingeni Boldog Hildegárd) , kolostoralapító, író és zeneszerző

Halálozások 
 Adhemar, Le Puy püspöke, pápai legátus az első keresztes hadjáratban
 II. Balduin hainaut-i gróf

Jegyzetek 

11. század
1097



Események
 Az első keresztes hadjárat eseményei.
 május 6. – A keresztesek megérkeznek Nikaia falai alá.
 május 21. – A keresztes sereg megfutamítja I. Kilidzs Arszlán szeldzsuk szultán Nikaia felmentésére érkező seregét.
 június 19. – Nikaia elfoglalása.
 július 1. – A keresztesek Dorülaion mellett újabb vereséget mérnek Kilidzs Arszlán seregére.
 augusztus 15. – A keresztesek elérik Konya városát.
 Megkezdődik Antiokheia ostroma.
 október – Edgár, III. Malcolm fia követi III. Donald skót királyt a trónon, miután megfosztotta hatalmától (1107-ig uralkodik).
 Könyves Kálmán magyar király feleségül veszi Felíciát, I. Roger szicíliai gróf lányát.
 Könyves Kálmán legyőzi a horvát Svačić Pétert a Gvozd-hegységi csatában, ezzel 1918-ig Horvátország a Magyar Királyság része lesz.

Születések

Halálozások

11. század
1097